Marine Harvest besta úrslit fyri smoltstøðir og alistøðir á sjónum í 2016 Á aliráðstevnuni, sum varð hildin á Hotel Føroyum fríggjadagin 3. mars, var besta handverkið innan aling kunngjørt. Tvey úrslit verða heiðraði: besta úrslit fyri smoltstøðir og besta úrslit fyri alistøðir á sjónum. Besta úrslit fyri smoltstøðir verður avgjørt eftir lægsta byrjanarfellinum a sjónum. Besta úrslit fyri alistøðir á sjónum verður avgjørt eftir einum effektivitetsindeksi, sum er grundað á vøkstur og fóðurnýtslu. Smoltstøðin hjá Marine Harvest á Hellunum hevði best úrslit fyri smoltstøðir og alistøðin hjá Marine Harvest í Haldórsvík hevði besta úrslitið fyri alistøðir á sjónum.